  Анжелика Тихонова корреспондент 30-тӥ южтолэзе Удмуртиысь Калыкъёслэн эшъяськон юртазы элькунамы Африкаысь лыктэм студентъёслэн ассоциацизылэн нырысетӥ кенешонзы ортчиз. Со сярысь ужъюртлэн пресс-службаез ивортэ. Нырысетӥ пумиськонэ Удмурт кун университетын, Ижысь техникая кун университетын но Ижысь кун эм академиын дышетскисьёс люкаськизы. Ужрад англи кылын ортчиз. Егитъёс Россие вуэмзы, шуг-секытъёссы но огазе кариськемлэн кулэлыкез сярысь вераськизы. Со сяна, соос Удмуртие трос аръёс талэсь азьло вуэм но татын ас интызэс шедьтэм Африкаысь потэмъёсын пумиськизы. Егитъёс вордӥськем кунъёссы сярысь веранъёс-возьматонъёс дасязы, ас лулчеберетэнызы тодматӥзы. Кылсярысь, люкаськемъёс Гана, Гамбия но Намибия сярысь тодӥзы. Егитъёс толэзьлы быдэ пумиськылыны малпало. Ми соослы дышетсконазы но выль интылы дышон вакытазы пумиськись пӧртэм шуг-секытъёссэс сэрттон-пертчон понна «Вместе» ассоциациен, Калыкъёслэн эшъяськон юртэнызы огъя ужаны ӵектӥм. Асьсэос соос шуг-секытъёссэс кыӵе ке нимаз лыдметэз ӧз висъяллялэ, пусйизы гинэ, валтӥсез соос пӧлысь – дорлэсь мӧзмон, интыысь кылэз дышетон но ужкагазъёс дасян Мария Царёва, Удмуртиысь егитъёслэн лулчеберетъя йӧскалык огазеяськонъёссылэн ассоциацизылэн координаторез Тодэ вайытом, Удмуртиысь политехникумын дышетскисьёс чеберлыко киужъёсъя улосвлыкуспо фестивальын вормизы.  Тегъёс: Мерлык Ижкар Удмуртия йӧскалыклулчеберет студентъёс Калыкъёслэнэшъяськонюртсы йӧслыкъёс  